**Všeobecne záväzné nariadenie**

**Mestskej časti Bratislava-Rusovce**

**č. /2019**

**o poskytovaní dotácií z rozpočtu Mestskej časti Bratislava-Rusovce**

Miestne zastupiteľstvo Mestskej časti Bratislava-Rusovce (ďalej len „miestne zastupiteľstvo“) v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov, § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 7 ods. 4 zákona č. 583//2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov sa uznieslo na tomto všeobecne záväznom nariadení.

**Čl. 1**

**Úvodné ustanovenie**

1. Všeobecne záväzné nariadenie (ďalej len "nariadenie") určuje podmienky poskytovania dotácií z rozpočtu Mestskej časti Bratislava-Rusovce (ďalej len "mestská časť') a z fondov zriadených mestskou časťou, fyzickým osobám - podnikateľom a právnickým osobám za predpokladu, že mestská časť má na tento účel v rozpočte a v zriadených fondoch mestskej časti na príslušný rok určené finančné prostriedky.
2. Dotáciou sa rozumie nenávratný finančný príspevok fyzickým osobám - podnikateľom a právnickým osobám.
3. Dotácie sa poskytujú fyzickým osobám - podnikateľom a právnickým osobám, ktoré majú sídlo, alebo trvalý pobyt na území mestskej časti alebo ktoré pôsobia, vykonávajú činnosť na území mestskej časti alebo poskytujú služby prevažne obyvateľom mestskej časti a to na podporu:
4. všeobecne prospešných služieb[[1]](#footnote-1), všeobecne prospešných alebo verejnoprospešných účelov [[2]](#footnote-2)
5. podnikania a zamestnanosti.
6. Dotácie sa poskytujú na činnosť, konkrétne úlohy a akcie alebo na vopred určené okruhy potrieb. Môžu byť použité len na dohodnuté účely a za podmienok ustanovených v tomto nariadení. Podliehajú ročnému zúčtovaniu s rozpočtom mestskej časti alebo s rozpočtom fondu zriadeného mestskou časťou.

**Čl. 2**

**Účel poskytovania dotácií**

1. Mestská časť môže poskytnúť dotáciu zo svojho rozpočtu alebo rozpočtu fondu zriadeného mestskou časťou na činnosti uvedené v čl. 1 ods. 3 najmä na:
2. poskytovanie zdravotnej starostlivosti;
3. poskytovanie sociálnej pomoci a humanitárnej starostlivosti;
4. tvorbu, rozvoj, ochranu, obnovu a prezentáciu duchovných a kultúrnych hodnôt;
5. ochranu ľudských práv a základných slobôd;
6. vzdelávanie, výchovu a rozvoj telesnej kultúry;
7. výskum, vývoj, vedecko-technické služby a informačné služby;
8. tvorbu a ochranu životného prostredia a ochranu zdravia obyvateľstva;,
9. služby na podporu regionálneho rozvoja a zamestnanosti;
10. zabezpečovanie bývania, správy, údržby a obnovy bytového fondu;
11. realizáciu a ochranu ľudských práv alebo iných humanitných cieľov;
12. zachovanie prírodných hodnôt;
13. ochranu zdravia;
14. ochranu práv detí a mládeže;
15. rozvoj vedy, vzdelania, telovýchovy;
16. plnenie individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo potrebujú naliehavú pomoc pri postihnutí živelnou pohromou, ocitli v sociálnej núdzi, resp. vo výnimočnej nepriaznivej životnej situácii;
17. podporu podnikania a zamestnanosti.
18. Dotácia sa nemôže poskytnúť žiadateľovi:
19. úhradu záväzkov z predchádzajúcich rozpočtových rokov,
20. splácanie úverov, pôžičiek a úrokov z poskytnutých úverov,
21. refundáciu výdavkov uhradených v predchádzajúcich rozpočtových rokoch.
22. ktorý v minulosti závažne porušil svoje záväzky pri použití dotácie;
23. ak je žiadateľ v konkurze alebo likvidácii;
24. ak je voči žiadateľovi vedené exekučné konanie a trestnoprávne konanie;
25. nemá vysporiadané vzťahy so štátnym rozpočtom alebo so subjektmi verejnej správy;
26. bol mu uložený trest zákazu prijímať dotácie alebo subvencie;
27. ak má nevyrovnané záväzky z minulých rokov voči mestskej časti;
28. na činnosť politických strán a hnutí;,
29. na nákup alkoholických nápojov a tabakových výrobkov;
30. na poškodzovanie životného prostredia
31. na činnosť a výdavky, ktoré nesúvisia s projektom;
32. ak sa preukáže, že čestné vyhlásenie nie je pravdivé.

**Čl. 3**

**Podmienky poskytovania dotácií**

* 1. Fyzické osoby – podnikatelia a právnické osoby, ktoré žiadajú o poskytnutie dotácie, predložia:

1. písomnú žiadosť;
2. popis projektu;
3. štruktúrovaný rozpočet predpokladaných nákladov na realizáciu celého projektu;
4. čestné vyhlásenia žiadateľa;
5. povinné prílohy k žiadosti – kópia dokladu o právnej subjektivite (napr. kópia stanov, zriaďovacej listiny a pod.), potvrdenie o tom, že osoba uvedená v žiadosti ako štatutárny orgán je oprávnená konať za žiadateľa (napr.: kópia zápisnice z Valného zhromaždenia, kópia menovacieho dekrétu a pod.), kópia zmluvy s bankou, resp. originál potvrdenia o vedení účtu v banke, ktorého názov musí byť v súlade s názvom žiadateľa (súčasťou dokladu musí byť číslo účtu v tvare IBAN).
   1. Žiadosť o dotáciu musí obsahovať:
6. obchodné meno, sídlo alebo miesto podnikania žiadateľa;
7. právnu formu žiadateľa;
8. IČO žiadateľa;
9. bankové spojenie a číslo účtu žiadateľa;
10. meno a priezvisko, trvalý pobyt a kontakt na štatutárneho zástupcu žiadateľa, vrátane dokladov preukazujúcich oprávnenie konať za žiadateľa;
11. výšku požadovanej dotácie;
12. účel použitia, cieľovú skupinu projektu a zdôvodnenie žiadosti;,
13. predpokladané výstupy a prínos projektu pre mestskú časť;
14. informáciu o doterajšej činnosti žiadateľa za predchádzajúci rok;
15. v prípade podnikateľského subjektu doklad o spôsobe vzniku (živnostenský list, zápis v obchodnom registri).
    1. Žiadateľ o poskytnutie dotácie predloží žiadosť mestskej časti v termíne do 30. novembra v kalendárnom roku, ktorý predchádza roku, z rozpočtu ktorého má byť dotácia poskytnutá. Ak žiadosť o poskytnutie dotáciu nesplní podmienky tohto nariadenia, žiadosť nebude predložená na rokovanie miestneho zastupiteľstva a bude zamietnutá. Dotáciu možno poskytnúť iba žiadateľovi, ktorý spĺňa podmienky uvedené v nariadení a ktorý predložil písomnú žiadosť o poskytnutie dotácie na formulároch, ktoré sú prílohami č. 1.až 4 tohto nariadenia a sú zverejnené na webovom sídle mestskej časti. Za kompletnú žiadosť sa považuje písomná žiadosť spolu so všetkými požadovanými náležitosťami a prílohami. Iba kompletné žiadosti sú predkladané na rokovanie miestneho zastupiteľstva. Žiadateľ predkladá žiadosť len na predpísaných formulároch. Vzory formulárov sú dostupné na webovom sídle mestskej časti. Adresa na zasielanie žiadosti je: Miestny úrad MČ Bratislava-Rusovce Vývojová, 851 10 Bratislava-Rusovce  (obálku výrazne označte „Dotácie s uvedením roku – žiadosť“).

**Čl. 4**

**Rozhodovanie a spôsob o poskytovania dotácií**

1. O poskytnutí dotácií rozhoduje miestne zastupiteľstvo na základe písomnej žiadosti. V prípade schválenia žiadosti na podporu podnikateľských aktivít alebo dotácie v minimálnej výške 500 eur, bude s úspešným žiadateľom uzavretá písomná zmluva o poskytnutí dotácie. V prípade schválenia žiadosti na ostatné účely je podkladom na poskytnutie dotácie uznesenie miestneho zastupiteľstva.
2. Výšku dotácie môže mestská časť poskytnúť najviac do výšky oprávnených nákladov projektu.
3. Dotáciu môže mestská časť poskytnúť jednému žiadateľovi len jedenkrát za kalendárny rok.
4. Nepoužité finančné prostriedky je žiadateľ povinný bezodkladne, resp. najneskôr do 31. januára nasledujúceho kalendárneho roka, vrátiť na účet mestskej časti.
5. Na poskytnutie dotácií nie je právny nárok.
6. Prijímateľ je povinný pri použití dotácie postupovať podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. 5**

**Zmluva o poskytnutí dotácie**

* 1. Schválená dotácia je potvrdená zmluvou o poskytnutí dotácie.
  2. Pokiaľ bude schválená dotácia použitá na nákup hmotného majetku, ktorého doba používania je dlhšia ako jeden rok a očakávaná obstarávacia cena vyššia ako 1 700 eur, mestská časť si môže požiadať o vrátenie tohto hmotného majetku, a to do 5 rokov od jeho nadobudnutia, pričom bude táto možnosť uvedená aj v zmluve. Hmotný majetok musí byť vrátený vo funkčnom stave alebo nahradený peňažnou hodnotou zníženou za každý rok používania o 20 %.
  3. Zmluvnou podmienkou tiež musí byť záväzok prijímateľa dotácie, že v prípade neodôvodneného odmietnutia kontroly použitia dotácie alebo použitia dotácie na iný ako schválený účel, je subjekt povinný vrátiť celú dotáciu spolu s príslušným penále podľa § 31 zákona č. 523/2004 Z. z. v znení neskorších predpisov.
  4. Po podpise zmluvy o poskytnutí dotácie poskytovateľ prostredníctvom miestneho úradu zabezpečí vyplatenie schválenej dotácie v termínoch a spôsobom dohodnutým v zmluve o poskytnutí dotácie.
  5. Ak mestská časť pri vykonaní kontroly poskytovania dotácie vyplácanej vo viacerých splátkach zistí, že subjekt, ktorému bola poskytnutá dotácia, akýmkoľvek spôsobom porušil uzatvorenú zmluvu o poskytnutí dotácie alebo je voči nemu začaté konanie podľa čl. 2 ods. 2 e), f), g), h), i) a n) tohto nariadenia je oprávnená ihneď od zmluvy odstúpiť a nevyplatiť zvyšnú časť schválenej dotácie.

**Čl. 6**

**Vyúčtovanie dotácie**

1. Finančné prostriedky získané z dotácie, musí prijímateľ použiť v tom istom kalendárnom roku, v ktorom boli poskytnuté. Prijímateľ je povinný s prostriedkami z dotácie nakladať účelne, efektívne a hospodárne.
2. Fyzická osoba – podnikateľ alebo právnická osoba vykoná vyúčtovanie dotácie do 31. januára nasledujúceho roku tak, že predloží písomné vyúčtovanie dotácie. Vzory tlačív vyúčtovania poskytovateľ zverejní na webovom sídle mestskej časti.
3. Vyúčtovanie poskytnutej dotácie obsahuje záverečnú správu o realizácii projektu a finančné vyúčtovanie poskytnutej dotácie vrátane čitateľných fotokópií všetkých účtovných dokladov (objednávky, zmluvy, faktúry, príjmové a výdavkové pokladničné doklady, bankové výpisy, prezenčné listiny, dodacie listy a iné).
4. V prípade zistenia nedostatkov pri vykonaní administratívnej finančnej kontroly vyzve poskytovateľ dotácie písomne prijímateľa dotácie, aby v určenej lehote nie dlhšej ako 15 dní tieto nedostatky odstránil.
5. Ak predložené vyúčtovanie má naďalej nedostatky, resp. prijímateľ zistené nedostatky v stanovenej lehote neodstráni, poskytovateľ dotácie vypracuje správu z administratívnej finančnej kontroly vyúčtovania projektu podľa ustanovení osobitného zákona o finančnej kontrole[[3]](#footnote-3).
6. Ak prijímateľ neprijme opatrenia na nápravu zistených nedostatkov, alebo poskytovateľ dotácie vyhodnotí vznesené námietky zo strany prijímateľa ako neopodstatnené, prijímateľ je povinný poskytnutú dotáciu alebo jej alikvotnú časť určenú poskytovateľom dotácie na základe výzvy vrátiť na príslušný účet poskytovateľa dotácie.
7. V prípade že prijímateľ dotácie nevykoná vyúčtovanie poskytnutej dotácie riadne a včas, nebude mu následne poskytnutá dotácia v období najmenej jedného roka. Mestská časť bude nezúčtovanú dotáciu v stanovenom termíne považovať za bezdôvodné obohatenie.

**Čl. 7**

**Kontrola**

Žiadateľ, ktorému bola poskytnutá dotácia, je povinný umožniť kontrolórovi mestskej časti a zamestnancovi miestneho úradu, ktorého poverí starostka mestskej časti, vykonať kontrolu dokladov o čerpaní a použití dotácie kedykoľvek v priebehu trvania zmluvného vzťahu a tri ďalšie kalendárne roky nasledujúce po roku vyúčtovania dotácie.

**Čl. 8**

**Zverejňovanie informácií o dotáciách**

Zverejňovanie zoznamu prijímateľov dotácií je uskutočňované v súlade s § 16 ods. 5 písm. e) zákona č. 583/2004 Z. z. o rozpočtových pravidlách územnej správy v znení neskorších predpisov.

**Čl. 9**

**Zrušovacie ustanovenie**

Zrušuje sa všeobecne záväzné nariadenie mestskej časti Bratislava-Rusovceč. 6/2016 o poskytovaní dotácií z rozpočtu mestskej časti Bratislava-Rusovce, ktoré nadobudlo účinnosť 15. októbra 2016.

**Čl. 10**

**Záverečné ustanovenia**

1. Toto všeobecne záväzné nariadenie schválilo Miestne zastupiteľstvo Mestskej časti Bratislava-Rusovce uznesením č. .../2019 z . novembra 2019
2. Toto všeobecne záväzné nariadenie nadobúda účinnosť ... novembra 2019.
3. Poskytnuté dotácie, ktoré boli schválené pred účinnosťou tohto nariadenia, sa riadia ustanoveniami zrušeného nariadenia o dotáciách uvedeného v čl. 9 tohto nariadenia.

Bratislava, dňa .......... 2019

Návrh Všeobecne záväzného nariadenia vyvesený dňa: 29. 10. 2019

Návrh Všeobecne záväzného nariadenia zvesený dňa: ......... 2019

**PhDr. Lucia Tuleková Henčelová, PhD.**

starostka

1. § 10 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zákona č. 324/2007 Z. z. [↑](#footnote-ref-1)
2. § 2 ods. 2 zákona č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 35/2002 Z. z. [↑](#footnote-ref-2)
3. Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení zákona č. 177/2018 Z. z. [↑](#footnote-ref-3)